text: Danskere er vilde med tyske burgere
  05 oktober 2014 kl. 09.29
  Sultne danskere, der er på indkøb syd for grænsen, sørger for
  at Flensborg er Tysklands største fastfood by.
  Når danskere i stort tal tager over grænsen for at købe øl sodavand og slik, så kommer det ikke kun de tyske grænsebutikker til gode. Det betyder også, at der er rigtig mange burgerbutikker, der nyder godt af sultne danskere, skriver Flensborg Avis.
  Ifølge en undersøgelse som Bild am Sonntag har foretaget, så er Flensborg byen med den største fastfood tæthed i hele landet.
  Og grunden til, at der er så mange burgerbutikker, er altså, at danskerne ifølge Gorm Casper fra turistbureauet i Flensborg er særlig glade for burgere.
  Hos McDonalds på gågaden i Flensborg er godt 25 procent af kunderne danskere, og i Harrislee bliver tre ud af fire burgere spist af en dansker.
  Se Flensborg Avis
  